CELEX: 62020CN0432
Language: sl
Date: 2020-09-14 00:00:00
Title: Zadeva C-432/20: Predlog za sprejetje predhodne odločbe, ki ga je vložilo Verwaltungsgericht Wien (Avstrija) 14. septembra 2020 – ZK

16.11.2020   
            
            
               SL
            
            
               Uradni list Evropske unije
            
            
               C 390/24
            
         
      Predlog za sprejetje predhodne odločbe, ki ga je vložilo Verwaltungsgericht Wien (Avstrija) 14. septembra 2020 – ZK
      (Zadeva C-432/20)
      (2020/C 390/34)
      Jezik postopka: nemščina
      
         Predložitveno sodišče
      
      Verwaltungsgericht Wien
      
         Stranki v postopku v glavni stvari
      
      
         Pritožnik: ZK
      
         Toženi organ: Landeshauptmann von Wien
      
         Vprašanja za predhodno odločanje
      
      
                  1.
               
               
                  Ali je treba člen 9(1)(c) Direktive 2003/109/ES (1) razlagati tako, da vsaka fizična prisotnost, pa naj bo še tako kratka, državljana tretje države, ki je rezident za daljši čas, na ozemlju Skupnosti v obdobju 12 zaporednih mesecev izključuje izgubo statusa državljana tretje države, ki je rezident za daljši čas, na podlagi te določbe?
               
            
                  2.
               
               
                  Če je odgovor Sodišča na prvo vprašanje nikalen: katere kvalitativne in/ali kvantitativne zahteve morajo izpolnjevati bivanja na ozemlju Skupnosti v obdobju 12 zaporednih mesecev, da izključujejo izgubo statusa državljana tretje države, ki je rezident za daljši čas? Ali bivanja na ozemlju Skupnosti v obdobju 12 zaporednih mesecev izključujejo izgubo statusa državljana tretje države, ki je rezident za daljši čas, samo, če so imeli zadevni državljani tretjih držav v tem obdobju na ozemlju Skupnosti svoje običajno prebivališče ali svoje središče življenjskih interesov?
               
            
                  3.
               
               
                  Ali so določbe v pravnih ureditvah držav članic o izgubi statusa državljanov tretjih držav, ki so rezidenti za daljši čas, če so bili taki državljani tretjih držav v obdobju 12 zaporednih mesecev sicer prisotni na ozemlju Skupnosti, vendar tam niso imeli niti svojega običajnega prebivališča niti svojega središča življenjskih interesov, skladne s členom 9(1)(c) Direktive 2003/109/ES?
               
            
         (1)  Direktiva Sveta 2003/109/ES z dne 25. novembra 2003 o statusu državljanov tretjih držav, ki so rezidenti za daljši čas (UL 2004, L 16, posebna izdaja v slovenščini: poglavje 19 zvezek 006 str. 272 – 281).